Βραχμαπούτρας

Ο Βραχμαπούτρα ή Τσανγκπό-Βραχμαπούτρα είναι ποταμός της Νότιας Ασίας, που διαρρέει την Κίνα, την Ινδία και το Μπανγκλαντές.  

Πηγάζει από το νοτιοδυτικό Θιβέτ, σε υψόμετρο περίπου 6.000 μέτρων, και με το όνομα Γιαρλούνγκ Τσανγκπό διαρρέει το νότιο Θιβέτ. Στη συνέχεια, μέσα από φαράγγια, περνά στην περιοχή Αρουνάτσαλ Πραντές της Ινδίας, όπου είναι γνωστός ως Ντιχάνγκ. Έπειτα διαρέει μέσω της κοιλάδας του Άσαμ, όπου είναι γνωστός ως Βραχμαπούτρα, προς το Μπανγκλαντές (όπου ονομάζεται Τζαμούνα). Στο Μπανγκλαντές συνδέεται με τον Γάγγη στην περιοχή του Δέλτα του Γάγγη και τέλος εκβάλλει στον Κόλπο της Βεγγάλης. 

Ο Βραχμαπούτρας έχει μήκος 2.896 χιλιόμετρα και στο μεγαλύτερο μέρος του είναι πλωτός. Κατά τη διάρκεια της άνοιξης σημειώνονται  100.000 κυβικά μέτρα ανά δευτερόλεπτο. Το μέσο βάθος του ποταμού είναι 124 πόδια (38 μέτρα) και το μέγιστο βάθος είναι 380 πόδια (120 μ).

Το νότιο τμήμα του Βραχμαπούτρα θεωρείται ιερό από τους Ινδουιστές. Το όνομα του ποταμού στα Σανσκριτικά σημαίνει "ο γιος του Βράχμα".

Παραπομπές

Γεωγραφία του Θιβέτ
Ποταμοί της Κίνας
Ποταμοί της Ινδίας
Ποταμοί του Μπανγκλαντές
Διεθνείς ποταμοί της Ασίας